Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 316/13/6613	Žiar nad Hronom, 17.3.2014
EEČ : 2-52-61-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX 260
	ako zákonný otec ml. XXXXX nar. XXXXX, hoci bol rozsudkom Okresného súdu XXXXX sp. zn. XXXXX, právoplatným dňa 24..04.2008, zaviazaný prispievať na jeho výživu sumou 116,18 € mesačne k rukám matky XXXXX, bytom XXXXX, Ulica XXXXX, od 01.01.2013 do 30.09.2013 túto povinnosť bezdôvodne ničím neplnil, čím zapríčinil dlh na výživnom vo výške 1.045,62 €.

lebo zanikla trestnosť činu

Odôvodnenie:
	Uznesením povereného policajta Obvodného oddelenia PZ XXXXX ČVS:XXXXX zo dňa 14.05.2013 bolo začaté trestné stíhanie a vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe, že ako zákonný otec ml. XXXXX nar. XXXXX, hoci bol rozsudkom Okresného súdu XXXXX sp. zn. XXXXX, právoplatným dňa 24..04.2008, zaviazaný prispievať na jeho výživu sumou 116,18 € mesačne k rukám matky XXXXX, bytom XXXXX, Ulica XXXXX, od 01.01.2013 do 30.04.2013 túto povinnosť bezdôvodne ničím neplnil, čím zapríčinil dlh na výživnom vo výške 464,72 €.

	Po začatí trestného stíhania bolo zistené, že obv. XXXXX sa zdržiava v XXXXX, kde súkromne podniká v odbore stavebníctva, preto mu boli doručené písomnosti prostredníctvom prokurátora na adresu XXXXX, XXXXX sa dostavil do Slovenskej republiky a vo svojej výpovedi uviedol, že dňa 05.10.2013 mal mozgovú príhodu, bol hospitalizovaný a nemocenské dávky mu boli doručené až koncom januára 2014. Ďalej uviedol, že dňa 15.10.2013 poukázal k rukám XXXXX výživné vo výške 800 € a dňa 27.11.2013 k rukám exekútorky XXXXX sumu 150 €. Predložil doklady o práceneschopnosti a uhradení uvedených súm. Z tohto dôvodu mu poverený poilicajt ohraničil zavinenú dobu neplnenia výživného od 01.01.2013 do 30.09.2013 a upravil výšku dlhu na výživnom za 9 mesiacov na sumu 1.045,62 €. Z pripojených dokladov o úhrade vyplýva, že poukázal sumu 916,46 € a je potrebné uhradiť 129,16 €, aby bol vyrovnaný dlh na výživnom do septembra 2013. Následne obv. XXXXX poukázal k rukám XXXXX dňa 28.02.2014 sumu 130 €, čím vyrovnal uvedený dlh. Svedkyňa a poškodená XXXXX potvrdila, že  suma 800 € bola poukázaná na jej účet dňa 15.10.2013, sumu 116,46 € obdržala prostredníctvom exekútorky a sumu 130 € prevzala na pošte.

	Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že  obv.XXXXX   dodatočne splnil svoju povinnosť,  uhradil dlh na výživnom v plnej výške a jeho čin nemal trvalo nepriaznivé následky zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  
vyrovnal uvedený dlh.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka